ሰለስቲኦም ጀነራላት ኣኽረርቲ ተኸተልቲ እስልምናን፡ ቀንዲ መሻርኽቲ ዑመር ሓሰን ኣልበሽርን ተገይሮም ይረኣዩ ነይሮም። ሓደ ካብ መንጎ እቶም ሰልፈኛታት "ኣብ ታሪኻዊ ኩነታት ኢና ዘለና። ዝኾነ ምክፍፋል ንሱዳን ዝበታትን እዩ" ክብል ንቢቢሲ ተዛሪቡ። ካልእ ድማ፡ "እዚ ወተሃደራዊ ቤት ምኽሪ ሱቕ ኢሉ እዩ ግዜ ዘጥፍእ ዘሎ፡ ሓሪቕና ናብ ገዛና ክንምለስ እዩ ተስፋ ገይሩ ዝጽበይ ዘሎ" ብምባል መርገፂ እቲ ወተሃደራዊ ቤትምኽሪ ከም ዘየዋፅእ ገሊፁ። ምንጪ ስእሊ, Reuters መግለጺ ስእሊ, ሱዳናውያን ናዕበኛታት ወተሃደራዊ ቤትምኽሪ እታ ሃገር ከብቅዕ ይቃወሙ ኣለዉ "ኣብዚ ንኣርባዕተ ወርሒ ፀኒሕና ኢና፡ ሕዚ እውን ንደልዮ ነገር ክሳብ ንረክብ ን100 መዓልታት ኣብዚ ክንፀንሕ ኢና" ብምባል ድማ ቆራፅነቱ የንፀባርቕ። እዚ ዓርሞሽሻዊ (ኣዝዩ ገዚፍ) ናዕቢ፡ ሕብረት ንነፃነትን ለውጥን ብዝበሃል ጉጅለ እዩ ተዋዲዱ። እዞም ኣብ ርእሰ ከተማ እታ ሃገር ሲቪላዊ ምሕደራ ንክህሉ ተቓውምኦም ዘስምዑ ዘለዉ ናዕበኛታት፡ ኣብ ዕዉት መንፈስ ኮይኖም እዮም ድምፆም ዘስምዑ ዘለዉ። ገሊኦም ድማ "ደም ንደመኛታት፡ ደመኛ ገንዘብ ኣይንቕበልን" ብምባል 'ኣልበሽር ናብ ኣይሲሲ' ንክቐርቡ ኣብ ምጭራሕ ይርከቡ። ብህዝባዊ ናዕቢ ካብ መንበረ ስልጣኖም ዝተገለፉ ዑመር ሓሰን ኣልበሽር፡ ካብ 2003 ኣቆፃፅራ ኣውሮጳውያን ንነዘ ኩናት ሕድሕድ ንክህሉ ብምውዳድን ኣብ ዳርፉር ንዝተፈፀመ ምግሃስ ሰብኣዊ መሰላትን፡ ብዓለም ለኸ ቤት ፈርዲ ገበነኛታት ኩናት ተኸሲሶም እዮም። ኣብቲ ናይ ትማሊ ናዕቢ ዝተረኸባ ካልኦት፡ "ኣብ ልዕሊና ነቶግቲ ንክዘንብ ዝኣዘዘ መን እዩ?
